Σιβηρία

Η ψυχρότητα των χειμώνων στη Σιβηρία είναι χαρακτηριστική. Στην Σιβηρία, η θερμοκρασία έχει πέσει στους -71,3°C στο χωριό Οϊμιάκον και για αυτόν τον λόγο αυτό το μέρος της Σιβηρίας έσπασε το ρεκόρ της χαμηλότερης θερμοκρασίας του κόσμου σε κατοικημένη περιοχή (αν και η χαμηλότερη θερμοκρασία που <<χτύπησε>> ποτέ την Γη ήταν στην Ανταρκτική όταν ο υδράργυρος πάγωσε στους -89,2°C ). 1

Ο παγετός στα Ν. διαρκεί περίπου 140 ημέρες κάθε χρόνο και στα Β. πάνω από 260 ημέρες. Τα ποτάμια στα Ν. παγώνουν 6 μήνες το χρόνο, ενώ στα Β. περισσότερο από 8 μήνες. Η Σιβηρία καλύπτεται κατά 40% από μεγάλα δάση κωνοφόρων δέντρων. Σε αφθονία βρίσκονται τα [έλατα](https://el.wikipedia.org/wiki/%CE%88%CE%BB%CE%B1%CF%84%CE%BF), οι [σημύδες](https://el.wikipedia.org/wiki/%CE%A3%CE%B7%CE%BC%CF%8D%CE%B4%CE%B1), [λεύκες](https://el.wikipedia.org/wiki/%CE%9B%CE%B5%CF%8D%CE%BA%CE%B1), κ.ά..

Εδώ βρίσκονται τα ζώα που προσφέρουν τα πολύτιμα δέρματα, όπως η αλεπού, ο τάρανδος, ο σκίουρος, ο λαγός, ο λύκος, η αρκούδα κ.ά. Αφθονία ψαριών συναντάμε επίσης στους ποταμούς της Σιβηρίας που οι σπουδαιότεροι είναι: ο [Ομπ](https://el.wikipedia.org/wiki/%CE%9F%CE%BC%CF%80_(%CE%A1%CF%89%CF%83%CE%AF%CE%B1)), ο [Γενισέι](https://el.wikipedia.org/wiki/%CE%93%CE%B5%CE%BD%CE%B9%CF%83%CE%AD%CE%B9), ο [Λένας](https://el.wikipedia.org/wiki/%CE%9B%CE%AD%CE%BD%CE%B1%CF%82), ο Ιντιγκίρκα και ο Κολύμα, που εκβάλλουν στον Παγωμένο Ωκεανό.

Σπουδαιότερος ποταμός που εκβάλλει στον Ειρηνικό είναι ο Αμούρ.   
Η Σιβηρία έχει   
πολυάριθμες λίμνες. H πιο σημαντική είναι η [Βαϊκάλη](https://el.wikipedia.org/wiki/%CE%92%CE%B1%CF%8A%CE%BA%CE%AC%CE%BB%CE%B7), που θεωρείται η πιο βαθιά λίμνη του κόσμου.